Rehderodendron

Rehderodendron gongshanense
 Rehderodendron indochinense
 Rehderodendron kwangtungense
 Rehderodendron kweichowense
 Rehderodendron macrocarpum
 Rehderodendron truongsonense

Rehderodendron er ei slekt i styraksfamilien.

Artene er løvfellende trær. Bladene sitter spredt, og akselblad mangler. Bladranden er sagtannet eller finrannet. Blomsterstanden er en klase eller topp som sitter i bladhjørnene eller i leddknutene på fjorårsskuddene. Blomstene åpner seg før eller samtidig med løvsprett. Begeret har 5 tenner, og krona har 5 fliker. Det er 5 lange og 5 korte pollenbærere. Fruktknuten er undersittende med 3 eller 4 kammer. Frukten er forvedet, har 5–10 ribber og inneholder 1–3 frø. Rester av begeret og griffelen sitter igjen på frukten.

Flora of China nevner 5 arter som er utbredt i Kina, Vietnam og Myanmar. I 2019 ble en sjette art, Rehderodendron truongsonense, beskrevet fra Trường Sơn-fjellene i Vietnam. Den skiller seg ut ved å være eviggrønn. Flora of Yunnan nevner ytterligere 3 arter som bare er kjent fra Yunnan i Kina.

De karakteristiske fruktene til Rehderodendron er kjent som fossiler fra miocen i Tsjekkia, Tyskland og Frankrike og tidlig pliocen i Frankrike og Italia.

Rehderodendron macrocarpum blir av og til plantet i hager.

Referanser

Eksterne lenker 
 

Styraksfamilien